ย่อยข่าวกองทุน
บลจ.ฟินันซ่าแนะลงทุนสั้นรอผลเลือกตั้ง
10 ส.ค. 2554

บลจ.ฟินันซ่าแนะลงทุนสั้นรอผลเลือกตั้ง
นายธีรพันธุ์ จิตตาลาน กรรมการบริหารและประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ฟินันซ่า เปิดเผยว่า กองทุนตราสารหนี้ระยะสั้นน่าจะเหมาะกับสถานการณ์ใกล้เลือกตั้งมากที่สุด เนื่องจากทุกคนรอดูทิศทางการเลือกตั้งในเดือน ก.ค.ว่าจะมีผลกระทบกับสภาพเศรษฐกิจอย่างไร อีกทั้งช่วงนี้ยังมีกองทุนพันธบัตรเกาหลีที่ทยอยครบกำหนดอีกจำนวนมาก ทำให้นักลงทุนมองหาที่ลงทุนใหม่ 
บลจ.ฟินันซ่าจึงออกกองทุนเปิดฟินันซ่าตราสารหนี้ 3 เดือน 5 (FAM FIX 3M5) ประมาณการผลตอบแทน 2.89% ต่อปี เน้นตราสารในประเทศทั้งหมด เสนอขายถึงวันที่ 13 มิ.ย. 2554
ด้าน บลจ.ธนชาต เปิดขายกองทุนเปิดธนชาตตราสารหนี้ต่างประเทศ 112 (TFixFIF112) อายุโครงการประมาณ 6 เดือน มูลค่าโครงการ 600 ล้านบาท ลงทุนขั้นต่ำ 1,000 บาท เสนอขายครั้งเดียวถึงวันที่ 14 มิ.ย. 2554 คาดผลตอบแทนประมาณ 3.10% ต่อปีตั้งเป้าลงทุนในพันธบัตรรัฐบาลเกาหลีและหรือธนาคารแห่งชาติเกาหลีและหรือพันธบัตรรัฐบาลอิสราเอลประมาณ 56% เงินฝากสกุลเงิน CNH ธนาคารต่างประเทศในฮ่องกงและ/หรือเงินฝาก UAE ประมาณ 44.00% (อายุตราสารประมาณ 6 เดือน)